open-index/open-wikipedia-markdown huggingface dataset:
Ehrenfried Schenkel

**Ehrenfried Schenkel**, tamén coñecido como **Ehrenfried Schenkel-Haas**, nado en Basilea o 10 de maio de 1869 e finado en 1953, foi un zoólogo suízo especializado en aracnoloxía.

Así mesmo, tamén fixo importantes achegas á herpetoloxía.

## Traxectoria  
Nado en Basilea o 10 de maio de 1869, obtivo a cátedra de Historia Natural na Universidade desta cidade en 1892. 

Entre 1890 e 1902 foi conservador no Museo de Historia Natual de Basilea. Alí relacionose co herpetólogo Fritz Müller, e tivo a oportunidade de estudar réptiles, e tamén peixes e crustáceos, pero principalmente centrou a súa atención nos arácnidos aos que posteriormente dedicou todo o seu tempo libre.

## Algunhas publicacións 
* "Schwedisch-chinesische wissenschaftliche Expedition nach den nordwestlichen Provinzen Chinas, unter Leitung von Dr Sven Hedin und Prof. Sü Ping-chang. Araneae gesammelt vom schwedischen Artz der Exped". *Arkiv för Zoologi.* **29** (A1): 1-314, 1936.
* "Beitrag zur Spinnenkunde". *Revue Suisse de Zoologie* **46** (3): 95-114. Texto completo en (PDF), 1953.  
* "Bericht über einige Spinnentiere aus Venezuela". *Verhandlungen der Naturforschenden Gesellschaft in Basel* **64**: 1-57, 1953. 
* "Chinesische Arachnoidea aus dem Museum Hoangho-Peiho in Tientsin". *Boletim do Museu Nacional do Rio de Janeiro (N. S., Zool.)* '*119*: 1-108, 1953 
* "Ostasiatische Spinnen aus dem Muséum d‘Histoire naturelle de Paris". *Mémoires du Muséum National d’Histoire Naturelle de Paris (Série A – Zoologie)* **25** (2): 1-481, 1963.

(Ver relación comleta das súas poblicacións na biografía do GIA).
  
## Abreviatura 
A abreviatura **Schenkel** emprégase para recoñecer a  como autoridade na decrcición e taxonomía en zooloxía.

## Notas 
## Véxase tamén 
### Ligazóns externas 
* Ehrenfried Schenkel (also Schenkel-Haas). Biografía (con fotografía do autor). Universidade Federal do Rio de Janeiro .
Songkick

**Songkick** é unha compañía tecnolóxica estadounidense que proporciona servizos de descubrimento de concertos e de vendas de entradas para eventos musicais ao vivo. A web e a app móbil de Songkick permite aos usuarios rastrexar a artistas en xira, recibir alertas de concertos na súa área e mercar entradas para os espectáculos, usando tecnoloxía e servizos que dirixen e xestionan as vendas de entradas en nome de artistas.

## Historia 
Songkick foi fundada en 2007 por Ian Hogarth, Michelle You e Pete Smith como parte do programa Y Combinator, un acelerador de sementes centrado en start-ups tecnolóxicas. O modelo de negocio inicial de Songkick, baseada no seu servizo de descubrimento de concertos, baseouse nas tarifas de referencia das compañías de venda de entradas. A compañía lanzou a súa primeiro aplicación móbil en 2011. En xuño de 2015 Songkick fusionouse con CrowdSurge, un provedor de servizos de venda de entradas para artistas. CrowdSurge fora fundado por Matt Jones en 2008, e el e Hogarth dixeron que decidiran unir as dúas compañías para corrixir "unha masiva ineficiencia no mercado". Acompañía combinada continúa operando baixo a marca Songkick. Jones e Hogarth traballaron como co-CEOs de Songkick ata que Jones tomou ese rol en solitario en xaneiro de 2016.

Warner Music Group anunciou en xullo de 2017 a compra da app de Songkick para atopar concertos e a marca rexistrada da compañía por 5 millóns de dólares. A app continuou operando como unha marca independente supervisada pola división de servizos de artistas e selos de Warner Music.

O CEO de Songkick CEO Matt Jones anunciou en outubro de 2017 que a compañía deixaría de vender entradas a finais dese mes, un proceso iniciado "a principios deste ano cando Ticketmaster e Live Nation bloquearon efectivamente o noso negocio de venda de entradas nos Estados Unidos". En xaneiro de 2018 Live Nation resolveu a súa demanda con Songkick por 110 millóns de dólares.

Songkick ten sistemas para detectar a revenda, reducindo os incentivos por revender (creando áreas de admisión xeral en vez de asentos asignados) e facendo máis doado aos fans mercar as entradas (realizando varios lanzamentos de entradas, non só un), reducindo a porcentaxe de entradas que rematan no mercado secundario ao 1,5% do total.

## Notas 
## Véxase tamén 
### Ligazóns externas 
* Páxina web oficial de Songkick
Sargent House

**Sargent House** é unha compañía de xestión e selo discográfico estadounidense baseado nos Ánxeles. A empresa foi fundada en xuño de 2006 por Cathy Pellow, que é unha comisario de vídeos musicais para Atlantic Records e tamén posúe unha produtora de vídeo chamada Refused TV. Pellow comezou representando ao grupo de rock RX Bandits en 2006. A banda necesitaba editar o seu novo álbum, *...And the Battle Begun*, polo que Pellow decidiu crear o seu propio selo, tamén coa idea de poder facer cousas distintas ao modelo tradicional das discográficas. Dende ese momento Pellow continuou representando bandas e editando discos, todo baixo a marca de Sargent House.

Cronoloxicamente dende cando Pellow comezou a traballar con eles, Sargent House representa a RX Bandits, These Arms Are Snakes, Maps & Atlases, Russian Circles, Tera Melos, Fang Island, Daughters, Red Sparowes, Good Old War, Native, This Town Needs Guns, Bygones, Lisa Papineau, Big Sir, Cast Spells, Zechs Marquise, Zach Hill, Le Butcherettes, Adebisi Shank, Hella, And So I Watch You From Afar e Helms Alee. Ademais, Pellow tamén axudou ao selo Rodriguez Lopez Productions, fundado polo guitarrista de The Mars Volta e At the Drive-In Omar Rodríguez-López.

## Notas 
## Véxase tamén 
### Ligazóns externas 
* Páxina do selo
José Vizoso Vizoso

**José Vizoso Vizoso**, coñecido como **o mestre do Condado**, nado en Alfoz cara a 1914 finado na Coruña en agosto de 2003, foi un mestre e político galego.

## Traxectoria 
Republicano e socialista. Mestre do Cadramón (O Valadouro). Logo do golpe de Estado do 18 de xullo de 1936 foi destituído. Restituído, en novembro de 1939 foi nomeado mestre de Rúa (Cervo). En decembro de 1942 foi nomeado mestre interino en Foz como ex-combatente. Exiliouse durante uns anos no Brasil. Nos anos cincoenta impartiu clases particulares na que deron en chamar Escola do Condado, na parroquia de Lagoa (Alfoz). A academia converteuse nun centro de ensino prestixioso e permaneceu nos anos sesenta.

## Notas 
## Véxase tamén 
### Ligazóns externas 
* Recogen firmas para rebautizar el IES Alfoz-Valadouro como José Vizoso
Alderiques d'Asturies

'''Alderiques d'Asturies''' é un medio de comunicación en lingua asturiana nado en xaneiro de 2014. Ten como finalidade ser unha plataforma de radio e televisión dixital que utilice o asturiano como lingua vehicular, con programación adecuada para todos os públicos, buscando promoción e difusión da cultura, tradicións, lingua propia e realidade social da comunidade asturiana.
## Características 
Destaca polo tratamento de todo tipo de temas en diferentes formatos audiovisuais como entrevistas, reportaxes e mesas de debate. Dentro da web teñen ligazóns aos programas de radio e televisión realizados ao longo destes anos.

O seu lema é «El mundu dende Asturies». Alderiques d'Asturies está dirixido e presentado por Samuel Gradín.

## Notas 
## Véxase tamén 
### Ligazóns externas 
*www.alderiquesdasturies.com
Rexión de Ñuble

**Ñuble** é unha das 16 rexións do Chile. A súa capital é a cidade de Chillán.

Limita polo oeste co océano Pacífico, polo leste coa Arxentina, polo norte coa Rexión de Maule e polo sur coa Rexión de Biobío.

## División Político-Administrativa da Rexión de Ñuble 
A rexión Ñuble, para os propósitos da administración do goberno e das administracións interiores, divídese en tres provincias:

|width=25% align="center"|350px
|}

## Véxase tamén
El Clarinete

***El Clarinete*** foi un periódico que se editou en Verín en 1899.

## Historia e características 
Primeiro periódico humorístico de Verín, apareceu en setembro de 1899. No seu editorial afirma que naceu para “castigar y contener los desmanes y desbordamientos de *El Támega*”. Consta de catro páxinas con publicidade na última

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
### Ligazóns externas 
* Semanarios de Verín: 1875-1936
La Víbora (Verín)

***La Víbora*** foi un periódico que se editou en Verín en 1906.

## Historia e características 
Subtitulado *Periódico agudo, jocoso a veces y a veces circunspecto*, apareceu o 5 de xaneiro de 1906. Periódico quincenal de tendencia republicana, constaba de oito páxinas. Imprimíase en La Editorial de Ourense.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
### Ligazóns externas 
* Semanarios de Verín: 1875-1936
Twin Fantasy

***Twin Fantasy***, posteriormente retitulado como ***Twin Fantasy (Mirror to Mirror)***, é o sexto álbum de estudio do músico de indie rock estadounidense Will Toledo baixo o nome de Car Seat Headrest. O disco foi publicado o 2 de novembro de 2011 e dende entón amasou unha gran cantidade de seguidores de culto, xogando os foros de Internet 4chan e Reddit un importante papel no éxito do álbum. O día 16 de febreiro de 2018 a banda editou unha regravación do álbum, titulada *Twin Fantasy (Face to Face)*,  a través do selo Matador Records.

## Listaxe de cancións 
Todos os temas escritos e interpretados por Will Toledo.

## Notas
Show Me the Body

**Show Me the Body** é unha banda estadounidense de hardcore punk procedente de Nova York. O seu son ecléctico baséase fortemente no hip hop, música noise e sludge metal. O seu álbum de estrea, *Body War*, foi editado en 2016, e o seu segundo e último ata a data, *Dog Whistle*, publicouse en 2019.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Sergio Mascareñas Romero

**Sergio Mascareñas Romero**, nado en Verín o 2 de abril de 1881, foi un xornalista e político galego.

## Traxectoria 
Fillo de Agustín Mascareñas Corcuera e irmán de Ramiro Mascareñas Romero. Foi concelleiro de Verín en 1911 e volveu ser concelleiro na ditadura de Primo de Rivera, dimitindo en novembro de 1925.
## Vida persoal 
Casou en Allariz con Dolores de Puga Conde en 1915 e foi pai de Juan Manuel, Sergio, Luis, María Dolores, Antonio e María del Carmen Mascareñas Puga.
## Notas 
## Véxase tamén 
### Ligazóns externas 
* Genealogía de los Mascareñas
Baby Teeth

***Baby Teeth*** é o primeiro álbum de estudio da banda estadounidense de punk rock Screaming Females. O propio grupo encargouse de gravar o disco e de editalo en CD o 7 de febreiro de 2006 e en vinilo a principios de 2007.

## Listaxe de cancións 
## Notas
Gallotia galloti

miniatura|180px|Parella de *G. g. palmae*.
***Gallotia galloti*** é unha especie de réptil da orde dos escamosos, suborde dos lacertilios, infraorde dos escincomorfos, familia dos lacértidos e subfamilia dos galotiinos, que  é o tipo do xénero *Gallotia*.

## Taxonomía 
### Descrición 
A especie foi descrita en 1839 polo naturalista e ilustrador francés Paul-Louis Oudart, baixo o nome de *Lacerta galloti*.

### Etimoloxía 
Tanto o nome do xénero como o específico son uns homenxes ao naturalista afeccionado francés D. Gallot, residente nas illas Canarias e que mandou en 1839 espécimes de lacértidos ao Museo Nacional de Historia Natural de Francia, en París, onde traballaba Oudart.

### Sinónimo 
Ademais de polo nome actualmente válido, a especie coñeceuse, entre outros, polos sinónimos: 
* *Gallotia galloti galloti* (Oudart, 1839) — propia do centro e o sur de Tenerife.
* *Gallotia galloti eisentrauti* Bischoff, 1982 — no norte de Tenerife.
* *Gallotia galloti insulanagae* Martin, 1985 — no macizo de Anaga (Tenerife).
* *Gallotia galloti palmae* (Boetteger & Müller, 1914) — en La Palma.

## Hábitat e distribución 
### Hábitat 
*Gallotia galloti* é común en varios hábitats abertos, rochosos e aebustivos. Asóciase comunmente en paredes de rochas en áreas cultivadas. É máis rara nas zonas boscosas, especialmente na laurisilva. Pódese encontrar até a alta montaña (até os 3 000 m de altura en Tenerife).

Os machos presentan unha mancha azul na cara (sobre todo na subespecie do norte de Tenerife, *G. g. eisentrauti* (pero que non teñen os machos da subespecie do sur desta illa, *G. g. galloti*), que se intensifica na época de celo. As femias e os inmaturos teñen unha coloración máis críptica, existindo polo menos dous patróns diferentes: un con dúas liñas de cor marrón claro no dorso e outro con pequenas pencas, sen liñas diferenciadas. O iris é de cor amarela intensa.

Diferéncianse das outras especies de *Gallotia*, entre outras cousas, polo número de fileiras lonxitudinais na cara ventral do animal (de 12 a 14 nesta especie).

## Bioloxía 
Aliméntanse fundamentalmente de insectos e plantas. 

A época de reprodución comeza en primavera (abril a xuño). O embrión permanece dentro da femia un mes e, despois da posta -en terra- as crías tardan dous meses máis en eclosionar, a finais de agosto-principios de setembro, cando empezan a poder detectarse.

## Notas 
## Véxase tamén 
### Bibliografía 
* Bischoff, W. (1985): "Die Herpetofauna der Kanarischen Inseln. VI. Die Kanareneidechse *Gallotia golloti* (Oudart, 1839)". *Herpetofauna* **7** (39): 11-24.
* Thorpe, R. S. & Brown, P. R. (1989): "Microgeographic variation in the colour pattern of the lizard *Gallotia galloti* within the island of Tenerife: distribution, pattern and hypothesis testing". *Biological Journal of the Linnean Society* **38** (4): 303-322.

## Outros artigos 
* Lacértidos
* Galotiinos
* *Gallotia*

### Ligazóns externas 
* *Gallotia galloti* na ADW.
* Gallot's Canary Island Lizard. *Gallotia galloti* (Oudart 1839) na EOL.
Pablo Nogueira Campo

**Pablo Nogueira Campo**, nado no Carballiño o 22 de abril de 1987, é un mestre, músico e escritor galego.

## Traxectoria 
Estudou Maxisterio na Universidade de Santiago de Compostela, Psicopedagoxía e Mestrado en investigación en educación, diversidade cultural e desenvolvemento comunitario. Exerce de mestre de Audición e Linguaxe no colexio de Cea.

É baixista na banda rock Susie Q´s e na instrumental Acuario Sonoro. A súa faceta literaria chega coa publicación de dous títulos infantís para a estimulación da linguaxe oral en galego.

## Obra 
* *Nube branca quere ser astronauta* (2018). Baía Edicións.
* *A banda de Raimunda* ( 2019). Baía Edicións.
* *Banda Sonora Orixinal* (2019). Edicións Fervenza. 104 páxs. Western con ambientación britpop.
* *Música para os días de inverno* (2020). Laiovento. 118 páxs.
* *Nube Branca e o pingüín Valentín* (2020). Baía. 24 páxs. Ilustracións de Manuel Uhía.
* *Nube Branca no Camiño* (2021). Baía. 44 páxs. ISBN  978-84-9995-364-9. Ilustracións de Manuel Uhía.
* *Ringo. Memorias dun coello fedello* (2023). Vigo: Xerais, Merlín. Ilustracións de David Pintor. 120 páxs. ISBN 978-84-1110-383-1. ePub: ISBN 978-84-1110-394-7.
* *A meiga roubasoños* (2924). Baía Ed. Ilustracións de Manuel Uhía. 28 páxs. ISBN 978-84-9995-454-7.

## Premios 
* 2018: IV Concurso Balbino de Relatos por *Banda Sonora Orixinal.*
* 2022: Premio Agustín Fernández Paz de Narrativa Infantil e Xuvenil pola Igualdade por *Ringo. Memorias dun coello fedello*.
* 2023: Premio Arume  de poesía para a infancia por «Versos (a)variados» 
* 2023: Premio de Relato Curto Alumni USC por «Mar de lembranzas»

## Notas 
## Véxase tamén 
### Ligazóns externas 
* Información Culturgal
Dean Ween

**Michael "Mickey" Melchiondo Jr.**, nado o 25 de setembro de 1970 e coñecido polo seu nome artístico **Dean Ween**, é un guitarrista estadounidense, e a metade da banda de rock alternativo Ween. No presente Melchiondo está activo cos grupos Moistboyz, The Dean Ween Group e Ween.

## Biografía 
Melchiondo coñeceu a Aaron Freeman nunha clase de mecanografía no instituto na súa cidade natal de New Hope, Pensilvania. Os dous adoptaron o apelido ficticio Ween, collendo Melchiondo o nome de Dean Ween e Freeman o de Gene Ween.

En 1991 Melchiondo formou un dúo de punk rock con Guy Heller chamado Moistboyz, editando cinco álbum de estudio, todos eles autotitulados.

Melchiondo colaborou en dous proxectos do seu amigo Josh Homme: The Desert Sessions e Queens of the Stone Age. No álbum de 2002 de Queens of the Stone Age *Songs for the Deaf*, Melchiondo tocou a guitarra en "Mosquito Song", "Gonna Leave You" e "Six Shooter".

En 2009 Melchiondo recibiu a súa licenza de capitán e adoita a organizar viaxes de pesca na costa de Jersey cunha empresa chamada Mickey's Guide Service.

En 2012, tras a separación de Ween, Melchiondo formou The Dean Ween Group. En agosto de 2016 anunciouse o álbum de estrea de The Dean Ween Group, *The Deaner Album*, que foi editado o 21 de outubro a través do selo ATO Records. Un segundo álbum, *rock2*, foi editado en marzo de 2018.

En novembro de 2015 Ween anunciou a súa reunión.

## Notas
Parque Nacional de Elefantes Addo

O **Parque Nacional de Elefantes Addo** (afrikaans: *Addo Olifant Nasionale Park*, inglés: *Addo Elephant National Park*) está situado no distrito de Sarah Baartman, na parte oeste da provincia do Cabo Oriental en Suráfrica, 70 quilómetros ao nordeste de Porto Elizabeth no val do río Sundays. O parque nacional é, cos seus 1640 km², o máis grande do Cabo Oriental.

## Historia 
O parque nacional foi establecido no ano 1931 para a protección dos once elefantes que inda sobrevivían na rexión, os últimos elefantes que até ese momento non caeran vítimas dos cazadores de marfil ou dos campesiños. A inauguración do parque fora precedida dunha caza de elefantes iniciada polo goberno, xa que os elefantes desolaban os campos e xardíns da zona na procura de alimento. Nun só ano abateu P. J. Pretorius, chamado "o último gran cazador branco", 130 elefantes. Tralas protestas públicas polas cazas masivas estableceuse a reserva natural, que foi dende entón ampliada en diferentes ocasións. No ano 1954, cando o parque contiña 22 elefantes, cercou o entón director do parque Graham Armstrong 270 hectáreas de superficie, un cerco que inda hoxe segue en uso. No ano 2004 vivían no parque uns 350 elefantes e poucos anos despois, no 2006, un pouco máis de 400. Con esta cantidade chegouse ao máximo de poboación ecoloxicamente sostible.
A longo prazo o Parque de Elefantes Addo converterase no terceiro máis grande de Suráfrica, chegando a unha superficie de 3600 km².

## Flora e fauna 
Ademais dos elefantes viven no parque nacional antílopes, búfalos africanos, eláns, alcélafos, Phacochoerus africanus, cebras, rinocerontes, hienas e leopardos. Nalgunhas zonas periféricas, como a zona do encoro de Darlington ou nas montañas Zuurberg , viven tamén ungulados típicos da zona do Cabo, como cebras de montaña, ñus negros, órix ou antidorcas marsupialis. No río Sundays viven hipopótamos. No ano 2003 foron introducidos leóns no parque.

O parque nacional alberga máis de 500 especies de plantas de 70 familias diferentes.

## Turismo 
O parque recibe cada ano 120.000 visitantes, dos cales un 50% son estranxeiros, na súa maioría provindo de Alemaña, Países Baixos e o Reino Unido.

## Animais no Parque Nacional de Elefantes Addo 

Elephant (Addo).JPG|Elefante
Addo_Elephant_National_Park-001.jpg|Rabaño de elefantes no parque
Cape Buffalo (Addo).JPG|Búfalo africano
Zebra (Addo).JPG|Cebras
Hartebeest (Addo).JPG|Alcélafos
Male lion (Addo).JPG|Leóns
I'm bigger than you.jpg|Un elefante que defende un burato de auga contra un phacochoerus

## Véxase tamén 
### Ligazóns externas 
* *Addo Elephant National Park*. Sitio web do Parque Nacional www.sanparks.org (inglés)
Paul-Louis Oudart

**Paul-Louis Oudart**, nado en París o 26 de xaneiro de 1796 e finado en 1860, foi un naturalista francés, e ilustrador de especies animais.

## Traxectoria 
Paul-Louis Oudart traballou como ilustrador adxunto do Museo Nacional de Historia Natural de Francia de París.

Describiu en 1825 a especie *Haematopus ater* xunto con Louis Jean Pierre Vieillot, traballando na ''La Galerie des Oiseaux du cabinet d'histoire naturelle du Jardin du roi*.

## Obras 
Oudart foi o ilustrador, entre outras, das seguintes obras:  
miniatura|300px|Partida de necemento de P. L. Oudart

* Sclater, Philip Lutley & Oudart, P. L. (ilustracións) (1858): *A monograph of the birds forming the tanagrine genus *Calliste*: illustrated by coloured plates of all the known species*. (Ver dixitalizado). 	
* Webb, Philip Barker; Berthelot, Sabin & Oudart, P. L. (ilustracións) (1796-1860): *Histoire naturelle des Iles Canaries* (3 volulmes). (Ver dixitalizados).	
* Des Murs, O. & Oudart, P. L. (ilustracións) (1849): *Iconographie ornithologique: nouveau recueil général de planches peintes d'oiseaux, pour servir de suite et de complément aux "Planches enluminées" de Buffon, éditions in-folio et in-4° de l'Imprimerie Royale, 1770, et aux planches coloriées de MM. Temminck et Laugier de Chartrouse, mêmes formats, accompagné d'un texte raisonné, critique et descriptif*.
* Vieillot, L. P. & Oudart, P. L. (ilustracións) (1834): *La Galérie des oiseaux*. (Ver dixitalizados).
* *Tableau chronologique des divers terrains ou systèmes de couches minérales stratifiées qui constituent la partie connue de l'écorce terrestre, présentant d'une manière synoptique les principaux êtres organisés qui ont vécu aux diverses époques géologiques, et indiquant l'âge relatif des différents systèmes de soulèvements de montagnes établis par Mr. Elie de Beaumont*.
* Jacquemont, Victor (1841): *Voyage dans l'Inde, par Victor Jacquemont, pendant les années 1828 à 1832*.

## Abreviatura 
A abreviatura **Oudart** emprégase para recoñecer a  como autoridade na descrición e taxonomía en zooloxía.

## Galería de imaxes 

Calyptocephalella gayi.JPG|*Calyptocephalella gayi*
Eleginops maclovinus Sebastes oculatus.JPG|*Eleginops maclovinus* e *Sebastes oculatus*
Pseudolabrus gayi Merluccius gayi.JPG|*Pseudolabrus gayi* e *Merluccius gayi*
Above, a mauritian tortoise; below, a turtle. Etching by Oud Wellcome V0021290.jpg|Dúas tartarugas
Bucco tamatia pulmentum Aglaeactis castelnaudii Trogon ramonianus.jpg|*Bucco tamatia pulmentum*, *Aglaeactis castelnaudii* e *Trogon ramonianus*
Ninox jacquinoti Ninox boobook ocellata.jpg|*Ninox jacquinoti* e *Ninox boobook ocellata''

## Notas 
## Véxase tamén
Dolphin (foguete)

** Dolphin** foi o nome dun foguete estadounidense de probas fabricado por Starstruck e probado en 1984. Foi concibido como un proxecto para desenvolver un foguete sonda de baixo custo.

Dolphin era un foguete experimental no que se probou a propulsión híbrida (polibutadieno como combustible sólido e oxíxeno líquido como oxidante) e se comprobou o concepto de lanzamento desde o mar: o foguete despegaba submerxido, sostido por unha estrutura flotante. Lanzouse un único foguete Dolphin, o 3 de agosto de 1984, chegando a unha altura de 700 m en lugar dos 2400 m previstos debido a un problema nos propulsores. O proxecto, completamente privado, foi cancelado por falta de fondos.

## Notas 
*
*

## Véxase tamén 
### Outros artigos 
*Starstruck
Ángel de la Calle

**Juan Ángel de la Calle Hernández**, nado en Molinillo (Provincia de Salamanca) en 1958, é un ilustrador, autor e crítico de cómic español. É así mesmo colaborador na organización da Semana Negra de Xixón e mais das Xornadas do Cómic de Avilés.

## Obra 
* *Modotti* (vol. 1 e 2), 2003, Sins Entido.
* *Diarios de Festival*, 2006, AAHA.
* *Modotti, edición integral*, 2007, Sins Entido.
* *Pinturas de guerra*, 2017, Reino de Cordelia.
* *Hugo Pratt, La mano de Dios*, edición ampliada, 2018, Dolmen Editorial.

## Notas
Retranca Editora

**Retranca Editora** é unha editorial galega de banda deseñada con sede na cidade de Pontevedra. O seu director é Kiko da Silva. Fundouse en 2007 e ten unha produción estimada de entre 3 e 4 títulos por ano, tanto de autores galegos como de fóra.
É a empresa responsable da publicación da revista homónima.

Entre os títulos do seu catálogo figuran obras como *Pinturas de guerra* de Ángel de la Calle ou *Amani* de Miguelanxo Prado.

## Notas 
## Véxase tamén 
### Ligazóns externas 
*  Ficha en Editorasgalegas.gal.
Dong Feng 5

**Dong Feng 5**, tamén coñecido como **DF-5**, foi un mísil balístico intercontinental da República Popular da China comezado a ser desenvolvido nos anos 1960.

O obxectivo de desenvolver o DF-5 foi posuír un mísil capaz de chegar ata os Estados Unidos. Despregouse en cantidade moi limitada, pero foi a base da familia de foguetes espaciais Longa Marcha.
thumb|75px|Representación dun DF-5.
O mísil integraba o primeiro sistema de guía inercial desenvolvido pola China. Os primeiros voos do foguete tiveron lugar a principios dos anos 1970, pero non entrou en servizo ata 1981.

## Características 
*Carga útil: 3000 kg
*Impulso: 2500 kN
*Masa cheo: 181.000 kg
*Altura: 32,61 m
*Diámetro: 3,35 m
*Apoxeo: 1000 km
*Alcance máximo: 12.020 km
*CEP: 0,44 km
*Propelentes: tetróxido de nitróxeno e UDMH

## Notas 
*
*
*

## Véxase tamén 
### Outros artigos 
*Longa Marcha (foguete)
*Dong Feng 1
Rodolfo II de Borgoña

**Rodolfo II de Borgoña,** nado en 880 e finado en 937, foi rei de Borgoña Transxurana (912 -937), rei da Borgoña Cisxurana con Provenza (934 -937) e rei de Italia (922 - 926). 
## Traxectoria 
Era fillo de Rodolfo I de Borgoña e membro da Antiga Casa de Welf. Casou con Berta de Suabia chamada A *Fiadeira* e tiveron dous fillos: 
*Conrado III "o Pacífico" .
*Adelaida de Borgoña, casada con Lotario de Arles, rei de Italia (944-950), e despois da súa morte co emperador Odón I.
*Sucedeu a seu pai, Rodolfo I (falecido o 25 de outubro de 911 ) como rei de Borgoña Transxurana sendo coroado en 912. En 922, fixo un pacto con Henrique I de Alemaña que lle deu territorios en Suabia a cambio da Santa Lanza que despois sería unha das insignias imperiais. O mesmo ano foi chamado por algúns nobres italianos para intervir en Italia contra Berengario de Friúl (Berengario I de Italia). Foi a Italia e foi coroado en Pavia. En 923 derrotou a Berengario en Piacenza e ao ano seguinte Berengario foi asasinado (924), morte que se sospeitaba de fora encargada por Rodolfo. Desde entón o rei residía alternativamente en Italia e na Borgoña Transxurana.

En 925, a nobreza italiana volveuse contra el e chamou a Hugo de Arles, conde de Arles e rexente da Borgoña Cisxurana con Provenza (onde era rei Lois III o Cego). En 926 este presentouse en Italia, desembarcando en Pisa e marchando a Pavia, onde foi coroado. Hugo fixo un acordo con Rodolfo e este retirouse a Borgoña, deixándolle o camiño libre. En 933, os nobres italianos pediron de novo a Rodolfo que fose a Italia para ser coroado. Hugo de Arles, que no 928 á morte de Lois, ignorara os dereitos do seu fillo, Carlos Constantino, ao que só deixara o condado de Viena, que seguramente pasou ao reino de Francia (arredor do 930), e chegara ao trono., renunciou ao resto de Borgoña Cisxurana (Lion) e Provenza en favor de Rodolfo II a cambio da renuncia deste ao reino de Italia. En 934 Rodolfo reunira os dous reinos, e o novo estado que xurdiu foi chamado reino das Dúas Borgoñas e despois do 937 (xa baixo o seu fillo e sucesor) como reino de Arles (pola capital). 

Morreu en 937 e sucedeuno o seu fillo Conrado, Conrado III de Borgoña o Pacífico. 

## Notas
SD Vilasantar

A **Sociedade Deportiva Vilasantar** é un equipo de fútbol galego de Vilasantar. Compite no Grupo 3 da Terceira Galicia e o seu terreo de xogo é o Campo Municipal de Vilasantar.

## Historia 
O equipo ten as súas orixes no antigo Vilasantar, que durante os anos 80 chegou a xogar en Primeira Autonómica.

A actual etapa do club iniciouse en 2019, xogando o seu primeiro partido oficial o 22 de setembro contra o SDC Teixeiro (1-1). Logrou a súa primeira vitoria o 3 de novembro fronte ao Abellá B.

## Datos do club 
* **Tempadas en Segunda Galicia:** 0
* **Tempadas en Terceira Galicia:** 5
* **Mellor clasificación na liga:** 8º (Terceira Galicia, tempada 2021/22).
* **Maior goleada conseguida:** Vilasantar 7-1 San Martiño (2024/25).
* **Maior goleada encaixada:** Vilasantar 0-6 Atlético Cercedense (2023/24).

### Historial na liga 
## Notas 
## Véxase tamén 
### Ligazóns externas 
* O SD Vilasantar en Siguetuliga.com .
* Datos do club na web da Federación Galega de Fútbol.
SDC Teixeiro

dereita|miniatura|Campo do Carregal.
A **Sociedade Deportiva e Cultural de Teixeiro** é un equipo de fútbol&nbsp;galego&nbsp;de Teixeiro, no concello de Curtis. Compite no Grupo 3 da Terceira Autonómica e o seu terreo de xogo é O Carregal.

## Tempada a tempada 
## Notas 
## Véxase tamén 
### Ligazóns externas 
* O SDC Teixeiro en Siguetuliga.com .
Asunder, Sweet and Other Distress

***Asunder, Sweet and Other Distress*** é o quinto álbum de estudio da banda canadense de post-rock Godspeed You! Black Emperor, publicado o 31 de marzo de 2015 a través do selo Constellation Records. O disco foi gravado co enxeñeiro de Electrical Audio Greg Norman en Carolina do Norte e Montreal, e foi o primeiro con material novo dende a reforma da banda en 2010. Tamén é, coa excepción da versión en vinilo de *F♯ A♯ ∞*, o álbum máis curto do grupo, durando só corenta minutos.

O álbum foi anunciado o 24 de febreiro de 2015 e o grupo compartiu un anaco de "Peasantry or 'Light! Inside of Light!'" en SoundCloud. O 24 de marzo dese ano Constellation puxo en *streaming* o disco no seu SoundCloud.

## Listaxe de cancións 
Os catro temas do álbum están baseados en "Behemoth", tocada ao vivo numerosas veces dende 2012 e gravada para a serie de concertos *We Have The Signal*.

## Notas
Microfluídica

[250px|miniatura|dereita|Dispositivos microfluídicos a base de polímero de silicona e vidro. Arriba: fotografía dos dispositivos. Abaixo: imaxes en [contraste de fases dun canal en serpentina de ~15 μm de largura.]]
A **microfluídica** estuda o comportamento de líquidos e gases nas escalas máis pequenas. Este comportamento diferénciase de maneira fundamental do observado en fluídos macroscópicos porque a esta escala algúns efectos normalmente considerados insignificantes en mecánica de fluídos clásica poden ser dominantes. Se por exemplo as forzas de fricción son predominantes con respecto ás forzas inercias, o que se corresponde cun fluxo a baixo número de Reynolds, o fluxo resultante é laminar sen turbulencias apreciables. Isto dificulta a mestura de líquidos, que só pode ocorrer neste caso a través da difusión. Unha diferenza adicional é o posible dominio de forzas capilares sobre as forzas gravitatorias. Isto tradúcese nun número de Bond pequeno e como resultado o efecto do peso no transporte de pequenas cantidades de líquido é insignificante, o que contradí a experiencia cotiá.

## Exemplos de aplicacións 
A microfluídica utilízase en moitas areas da bioloxía e da medicina, a miúdo baixo a etiqueta de Lab on a Chip. Así, os compoñentes microfluídicos pódense utilizar para o cultivo e análise de células, tecidos ou partes de órganos ou para a investigación de novos medicamentos. Atopa ademais aplicacións en campos como sensores, e máis recentemente, bens de consumo. Para isto utilízanse diferentes tecnoloxías e materiais, incluíndo vidro, materiais compostos ou silicio, así como o transporte, mestura e separación de fluídos. Estes procesos poden ocorrer de forma pasiva, por exemplo con estruturas que empregan forzas capilares, ou activas con microbombas hidráulicas, microválvulas e micromesturadores.

## Microfluídica de gotas 
Ao inxectar dous líquidos inmiscibles nun mesmo microcanal fórmase unha interface, ou límite de fase, e baixo certas condicións un dos líquidos pode formar gotas no interior do outro. Esta técnica denominase “microfluídica de gotas”. Neste proceso prodúcense habitualmente secuencias enteiras de gotas. Estas gotas representan microreceptáculos independentes nos que se poden investigar milleiros de reaccións químicas ou procesos biolóxicos. Adicionalmente, esta técnica pódese empregar para o procesamento lóxico de información. 

## Notas
Mutoid Man

**Mutoid Man** é unha banda estadounidense de metalcore formada no ano 2012 en Brooklyn, Nova York, polo vocalista e guitarrista de Cave In Stephen Brodsky, o batería de Converge Ben Koller, e o baixista Nick Cageao. O grupo leva publicados un EP e dous álbums de estudio ata a data. AllMusic describiu o seu son como metalcore pero destacou que non ten relación só co hardcore punk e o heavy metal, senón tamén co rock and roll, o math rock, o rock progresivo e a música psicodélica.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Raúl IV de Valois

**Raúl IV de Valois** ou **Raúl III de Vexin e de Amiens,** tamén chamado **Raúl de Crépy** ou **Raúl o Grande**, finado en 1074, foi conde de Valois de 1038 a 1074 e conde de Vexin e Amiens de 1063 ata 1074. Era fillo de Raúl III de Valois, conde de Valois e de Adela de Breteuil. 

## Traxectoria 
Sucedeu ao seu pai en 1038 e organizou a resistencia do campo de Blois ata a morte do conde Odón II de Blois contra o rei Henrique I de Francia. Capturado polo exército real en 1041, cambiou de bando e uniuse ao capeto, favorecendo a súa política en Champaña. Despois participou na batalla de Mortemer e só puido eludir a captura grazas á intervención do seu vasalo, Roger de Mortimer. Guillreme o conquistador, outro señor feudal de Roger, retirou os seus feudos en represalia e Roger refuxiouse na corte de Valois. Raúl continuou loitando xunto ao rei de Francia e participará no cerco de Thimert en 1057. 

Despois da morte do rei Henrique (1060) e da rexencia que seguiu, as relacións entre Francia e Normandía suavizáronse, e estableceuse unha relativa paz. En 1062, a morte do conde Heriberto II do Maine incitou a Gautier III de Vexin, un primo de Raúl, a reivindicar o Maine polos dereitos da súa muller (filla do conde Heriberto I do Maine), pero foi derrotado por Guillerme o conquistador e tería morto pouco despois. Raúl herdou entón o condado de Vexin e Amiens e reconstituíu para o seu beneficio a unión dos tres condados, separados á morte do seu avó, Gautier II o Branco. 

Durante este período, Normandía gañou importancia fronte os Capetos e Raúl, illado polo escándalo do seu matrimonio con Ana de Kíiv, preferiu aliarse co duque. Raúl morreu en Péronne en 1074 o 23 de febreiro segundo algunhas fontes, ou en Montdidier o 8 de setembro segundo outras. 

### Matrimonios e fillos 
Casara en primeiras nupcias con Adela (Aelis) de Bar-sur-Aube, filla e herdeira de Nocher III, conde de Bar-sur-Aube, viúva de Renaldo de Semur, de Renardo de Joigny e de Roger de Vignory. Tiveron a: 

* Gautier (m. 1065/1067), conde de Bar-sur-Aube. 
* Simón († 1080), conde de Valois, Amiens, Montdidier e Bar-sur-Aube. 
* Adelaida de Valois, condesa de Valois, casada con Heriberto IV (sobre 1032 - sobre 1080), conde de Vermandois. 
* Isabel de Valois (m. entre 1093 e 1101), casada con Bartomeu, señor de Broyes. 
* Adela (Alix) de Valois (m. entre 1093 e 1100), casada con Teobaldo III, conde de Blois, de Chartres, de Tours, de Châteaudun, de Provins, Troyes e Meaux. 

Viúvo, casou de novo con Leonor ou Hannequez, herdeira de Montdidier e Péronne. 

Raúl repudiouna en 1060 para casar arredor de 1061 con Ana de Kíiv, filla de Iaroslav o Sabio, Gran Príncipe de Kíiv e viúva do rei Henrique I de Francia. Este matrimonio fixo escándalo, xa que a viúva dun rei de Francia procedente dunha familia reinante non debería casar cun vasalo e a raíña tivo que abandonar a corte. Este matrimonio illou politicamente Raúl e o asunto chegou ata a excomuñón.  
## Notas 
## Véxase tamén
### Ligazóns externas 
* O conde Raúl de Valois dito de Crépy.
Eugenio Martínez Pasalodos

**Eugenio Martínez Pasalodos**, nado en 1919 en Puertollano e finado o 6 de novembro de 1962 en Madrid, foi un xogador de rugby internacional e dirixente deportivo. 

## Traxectoria
Xogou ó rugby no SEU Madrid e ocupou durante dez anos a xefatura de deportes do sindicato estudantil. Ocupou a presidencia da Federación Española de Atletismo durante dous anos (25/11/1954 - 14/01/1957) ata que foi elixido para ocupar a presidencia da Federación Española de Rugby, na que estivo entre 1957 e o momento do seu falecemento.

Durante a súa presidencia da RFEA tiveron lugar en Barcelona os segundos Xogos Mediterráneos.

Exerceu as profesións de médico xinecolóxico e mestre de educación física.

## Véxase tamén
### Ligazóns externas
* Datos biográficos de Eugenio Martínez Pasalodos, no Mundo Deportivo. 
* Nova do falecemento de Eugenio Martínez Pasalodos, no ABC. 
* Presidentes da RFEA
The Black Angels

**The Black Angels** é unha banda estadounidense de rock psicodélico procedente de Austin, Texas. Ata a data o grupo leva publicados cinco álbums de estudio e un álbum recompilatorio. O seu nome deriva da canción de The Velvet Underground "The Black Angel's Death Song".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Henrique III de Bar

**Henrique III de Bar**, nado en 1259 e finado en Nápoles en setembro de 1302, foi conde de Bar desde 1291 ata 1302. Era fillo de Teobaldo II, conde de Bar, e de Xoana de Toucy. 

## Traxectoria 
miniatura|110x110px|
Fixeron as súas primeiras armas durante un conflito entre o pai e o bispo de Metz, Bucardo de Avesnes; logo serviu a Frederico III, duque de Lorena. Dispoñíase a partir para loitar a Terra Santa cando morreu seu pai. 

Sete anos antes, a condesa de Champaña Xoana I casara co futuro rei de Francia Filipe IV o Belo, facendo do Barrois o veciño inmediato do dominio real. Desexando manter boas alianzas cun veciño tan poderoso, casou en 1293 con Lionor, filla do rei Eduardo I de Inglaterra (1269-1297). 

A guerra pronto estalou entre Francia e Inglaterra e Henrique estivo implicado nos conflitos, que rematou o 4 de xuño de 1301 polo Tratado de Bruxas. Henrique tivo que lle ceder algunhas forzas ao seu poderoso veciño, pero sobre todo renderlle homenaxe a Filipe IV de Francia por unha parte do seu condado que se chamará Barrois Movedizo e prometeu ir a Chipre para loitar contra os infieis. 

Foi ao reino de Nápoles para embarcarse cara Oriente. En Nápoles prestou axuda ao rei Carlos II, que tivo que rexeitar unha invasión do rei Frederico I de Sicilia. Foi ferido grave durante un enfrontamento e morreu pouco despois.

## Matrimonio e fillos 
Casou en Bristol o 20 de setembro de 1293 con Lionor de Inglaterra (1269- 1297), filla de Eduardo I de Inglaterra, rei de Inglaterra e Lionor de Castela e tivo: 

*Eduardo I (1295 - 1336), conde de Bar.
*Xoana (1295 † 1361), casada con Xoán, conde de Warren, de Sussex e de Strathein. O matrimonio foi anulado en 1315 e Xoana será a rexente do Ducado de Bar a partir de 1354 (ano no que o condado de Bar foi elevado a ducado).

## Véxase tamén  
### Bibliografía 
* Georges Poull, *La Maison souveraine et ducale de Bar*, 1994
Rosalíadecastro

:*Este artigo trata sobre a estrela situada na constelación de Ofiúco. Para a escritora e poetisa galega, ver Rosalía de Castro.*

**Rosalíadecastro**, anteriormente identificada como **HD 149143**, é unha estrela localizada en constelación de Ophiuchus que ten un clasificación estelar de G0 e que se atopa a unha distancia de 240 anos luz da Terra. A súa magnitude aparente é 7,9 (un obxecto binocular) e a magnitude absoluta é 3,9
[miniatura|Impresión artística do planeta [Riosar orbitando Rosalíadecastro.]]
A estrela foi bautizada como "Rosalíadecastro" como parte do proxecto internacional NameExoWorlds, impulsado pola Unión Astronómica Internacional (IAU). A estrela e o seu planeta foron asignados a España para a escolla do nome. O nome de Rosalía de Castro foi proposto pola Agrupación Astronómica Coruñesa IO e foi elixido a través dunha votación en liña, conseguindo 13 413 votos en todo o país, ou máis dun 39% do total. O seu planeta, HD 149143 b, foi bautizado como "Riosar" (en referencia ao río Sar).

## Sistema planetario 
Riosar ou HD 149143 b, foi descuberto polo N2K Consortium, durante a súa busca de planetas xigantes gasosos arredor de estrelas ricas en metais. O planeta foi descuberto de maneira independente por Elodie na busca sesgada da metalicidade dos Xúpiter quentes en tránsito.

## Notas 
## Véxase tamén 
### Ligazóns externas 
* "A estrela de Rosalía emerxe no seu aniversario: así podes vela" GCiencia, 3/2/2020.
Pilar Llop

**Pilar Llop Cuenca**, nada en Madrid o 3 de agosto de 1973, é unha xuíza e política española,  especialista en violencia de xénero, deputada da Asemblea de Madrid dende 2015, senadora por designación autonómica dende xullo de 2019 e presidenta da Cámara Alta dende decembro do mesmo ano.

## Traxectoria 
### Formación 
De familia humilde, o seu pai, nado en Barcelona, era taxista e a súa nai, nada en Madrid de orixe asturiana, era perruqueira. Licenciouse en Dereito pola Universidade Complutense de Madrid. Tamén é especialista en tradución xurídica inglés-español pola Universidade de Alacant. Foi estudante Erasmus durante o último ano da súa licenciatura na Universidade de Viena e fala inglés, alemán e francés, ademais de saber italiano e búlgaro. 

### Proxectos internacionais 
Entre 2006 e 2007, Llop compaxinou a súa carreira como maxistrada coa de consultora internacional e traballou para a Comisión Europea na Dirección Xeral de Cooperación Internacional (AIDCO) de Bruxelas, encargada de xustiza, dereitos humanos e asuntos das ONG; así como en diversos proxectos internacionais en países en preadhesión á Unión Europea. De xullo de 2009 a decembro de 2010 traballou en Bulgaria como asesora residente no proxecto de irmandamento para fortalecer o sistema xudicial búlgaro e, en 2017, estivo na República Dominicana dentro dun proxecto da Unión Europea para apoiar e potenciar o Ministerio da Muller dominicano. 

### Traxectoria política 
En 2015, anunciou o seu paso á política como candidata a deputada autonómica no número 8 da lista do PSOE para as eleccións á Asemblea de Madrid de 2015 na candidatura de Ángel Gabilondo.mais, finalmente o posto foi ocupado por Margarita Robles. En xullo de 2018, foi nomeada delegada do goberno para a violencia de xénero en substitución de María José Ordoñez. Deixou o seu posto en abril de 2019, tras anunciar a súa intención de presentarse ás eleccións á Asemblea de Madrid en 2019, sendo elixida en maio. En xullo, a Asemblea de Madrid nomeouna senadora rexional. Converteuse en senadora o 11 de xullo de 2019 e o 31 de xullo o seu grupo parlamentario asignouna ás comisións de Igualdade, Xustiza, Xerais das Comunidades Autónomas e Defensa, Despois da repetición electoral das elección xerais de novembro de 2019, Llop foi elixida presidenta da Cámara Alta por 130 votos a favor. 

## Posturas políticas 
É independente, non está afiliada ao PSOE, por ser incompatible co seu exercicio como xuíza 

## Vida persoal 
Está casada e ten unha filla. 

## Notas 
## Véxase tamén 
### Outros artigos 
* Lista de Presidentes do Senado de España

### Ligazóns externas 
* Ficha na Asemblea de Madrid (en *castelán*)
*Ficha na páxina web do Congreso dos Deputados (en *castelán*)
The End of the F***ing World

***The End of the F***ing World*** é unha serie británica de comedia negra e drama. Está baseada na novela gráfica homónima de Charles Forsman. O primeiro episodio estreouse orixinalmente a través de Channel 4 no Reino Unido o 24 de outubro de 2017, despois do cal os oito episodios da primeira tempada foron estreados en All 4. Netflix encargouse da distribución internacional e lanzouna en todo o mundo o 5 de xaneiro de 2018. Conta a historia de James (Alex Lawther), un rapaz de 17 anos que pensa que é un psicópata, e Alyssa (Jessica Barden), unha compañeira de clase rebelde que ve en James unha oportunidade de fuxir do seu fogar. Gemma Whelan, Wunmi Mosaku, Steve Oram, Christine Bottomley, Navin Chowdhry, Barry Ward e Naomi Ackie aparecen nos papeis secundarios.

A serie está baseada na serie de banda deseñada de Forsman *The End of the Fucking World*, que foi recollida nun libro no ano 2013. O creador da serie Jonathan Entwistle contactou con el sobre  a posibilidade de facer un filme, e creouse unha curtametraxe en 2014. No seu canto, encargouse unha serie de oito episodios, cuxa rodaxe comezou en abril de 2017. Foi escrita por Charlie Covell, e os episodios foron dirixidos por Entwistle e Lucy Tcherniak. En agosto de 2018, a serie foi renovada para unha segunda tempada, que se estreou en Channel 4 o 4 de novembro de 2019, despois do cal os oito episodios foron emitidos en All 4, e internacionalmente a través de Netflix o día seguinte. Covell declarou antes da estrea da segunda tempada que non se produciría unha terceira tempada.

A serie foi louvada polo seu guión, execución e temática, así como polas interpretacións de Lawther e Barden. Foi nomeado nos British Academy Television Award á mellor serie dramática.

## Notas 
## Véxase tamén 
### Ligazóns externas 
*
Mammu, es tevi mīlu

***Mammu, es tevi mīlu*** é un filme letón de 2013 escrito e dirixido por Jānis Nords. Estreouse no Festival Internacional de Cinema de Berlín o 11 de febreiro de 2013, e nos cinema de Letonia o 21 de febreiro. O filme foi escollido como a candidato letón para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Kristofers Konovalovs como Raimonds
* Vita Vārpiņa como nai de Raimonds
* Matīss Livčāns como Pēteris
* Indra Briķe como nai de Pēteris

## Notas 
## Véxase tamén 
### Outros artigos 
* Filmes de Letonia propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Sailing the Seas of Cheese

***Sailing the Seas of Cheese*** é o segundo álbum de estudio da banda estadounidense de metal alternativo Primus, publicado o 14 de maio de 1991 a través do selo Interscope Records. Do disco editáronse tres sinxelos: "Jerry Was a Race Car Driver", "Tommy the Cat", e "Those Damned Blue-Collar Tweekers". "Jerry Was a Race Car Driver" aparece nos videoxogos *ATV Offroad Fury*, ''Tony Hawk's Pro Skater*, *Rock Band 3*, e como contido descargable para *Rocksmith 2014*, mentres que "American Life" aparece en *Tony Hawk's Project 8*, e tamén na primeira tempada da serie *True Detective''.

## Listaxe de cancións 
## Notas
Es esmu šeit

***Es esmu šeit*** é un filme letón de 2016 dirixido por Renārs Vimba. Elīna Vaska recibiu o Pavón de Prata á mellor actriz na 41ª edición dos IFFI pola súa interpretación no filme.

## Personaxes 
* Elīna Vaska como Raja
* Andžejs Lilientāls como Robis
* Edgars Samītis como Oskars
* Ruta Birgere como avoa
* Zane Jančevska como Diana

## Notas 
## Véxase tamén 
### Ligazóns externas 
*
Viva Riva!

***Viva Riva!*** é un filme congolés de suspense de 2010 escrito e dirixido por Djo Tunda Wa Munga, e protagonizado por Patsha Bay, Manie Malone, Fabrice Kwizera, Hoji Fortuna, Marlene Longage, Alex Herabo e Diplôme Amekindra. O filme recibiu 12 nomeamentos e gañou 6 galardóns na 7ª edición dos Premios da Academia do Cinema Africano, incluíndo mellor filme, mellor director, mellor fotografía e mellor deseño de produción, o que o converteu no filme máis galardoado na historia dos premios até o presente.

## Personaxes 
* Patsha Bay como Riva
* Manie Malone como Nora
* Hoji Fortuna como Cesar
* Fabrice Kwizera como Jason
* Marlene Longage como o comandante
* Alex Herabo
* Diplôme Amekindra

## Notas 
## Véxase tamén 
### Ligazóns externas 
* 
* Ficha en RottenTomatoes
Kai apkabinsiu tave

***Kai apkabinsiu tave*** é un filme lituano de 2010 dirixido por Kristijonas Vildžiūnas. O filme foi escollido como a candidato lituano ó Óscar ó mellor filme en lingua non inglesa na 84ª edición dos premios, mais finalmente non foi nomeado.

## Personaxes 
* Giedrius Arbaciauskas
* Andrius Bialobzeskis como Vladas
* Margarita Broich como Bettina
* Franz Broich-Wuttke
* Jurga Jutaite como Aukse
* Aleksas Kazanavicius
* Elzbieta Latenaite como Ruta
* Sandra Maren Schneider como Renate
* Sabin Tambrea

## Notas 
## Véxase tamén 
### Outros artigos 
* Filmes de Lituania propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
Baby(a)lone

***Baby(a)lone*** é un filme luxemburgués-belga de 2015 dirixido por Donato Rotunno. Foi escollido como o candidato luxemburgués ó Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Joshua Defays como X
* Charlotte Elsen como Shirley
* Etienne Halsdorf como Johnny
* Gintare Parulyte como Nathalie
* Fabienne Elaine Hollwege como Sandra

## Notas 
## Véxase tamén 
### Outros artigos 
* Filmes de Luxemburgo propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
### Ligazóns externas 
*